MUNICIPIUL SATU MARE



PRIMARUL MUNICIPIULUI

Nr. 18.987 din 24 martie 2025

Kereskényi Gábor, Primar al Municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre privind modificarea anexei la Hotărârea Consiliului Local Satu Mare nr. 402/19.12.2024, proiect în susținerea căruia formulez următorul:

**REFERAT DE APROBARE**

Potrivit prevederilor art. 128 din Legea învățământului preuniversitar nr. 198/2023  potrivit cărora:

” …..(1) Unităţile de învăţământ preuniversitar de stat cu personalitate juridică, cu excepţia celor din sistemul de apărare, ordine publică şi securitate naţională, sunt conduse de consiliile de administraţie, de directori şi de directori adjuncţi, unde este cazul”

Ținând cont de prevederile art. 5 și art. 6 din Ordinul Ministrului Educației nr. 6223/04.09.2023, pentru aprobarea Metodologiei – cadru de organizare și funcționare a consiliului de administrație din unitățile de învățământ preuniversitar,

Având în vedere Hotărârea Consiliului Local al municipiului Satu Mare nr. 402/19.12.2024 privind desemnarea reprezentanților Consiliului Local al Municipiului Satu Mare în cadrul consiliilor de administrație ale unităților de învățământ preuniversitar de stat și particular din Municipiul Satu Mare pentru anul școlar 2024 – 2025,

Ținând cont de HCL nr. 57/27.02.2025 privind alegerea unui viceprimar al municipiului Satu Mare,

În acord cu prevederile Hotărârii Consiliului Local Satu Mare nr. 412/28.12.2023 privind aprobarea rețelei școlare a unităților de învățământ preuniversitar din Municipiul Satu Mare pentru anul școlar 2024 – 2025,

Raportat și la prevederile art. 129, alin. (7) lit. a) din OUG nr. 57/2019 privind Codul administrativ, cu modificările și completările ulterioare, potrivit cărora consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind educația,

Propun spre analiză și aprobare Consiliului Local al Municipiului Satu Mare, proiectul de hotărâre privind modificarea anexei la Hotărârea Consiliului Local Satu Mare nr. 402/19.12.2024, în forma prezentată de executiv.

**INIȚIATOR PROIECT**

**PRIMAR**

**Kereskényi Gábor**

Întocmit

Borbei Terezia, 2 ex.